อย่าไว้ใจต่างชาติ
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 10 พ.ค. 2554
10 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 10 พ.ค. 2554
ตลาดหุ้นพลิกขึ้นมาบวกได้ตลอดวัน และปิดแรงที่สุดเทียบเพื่อนบ้าน ดัชนีปิดที่ 1,072.47 จุด บวก 21.62 จุด มูลค่าการซื้อขาย 31,792 ล้านบาท
ต่างชาติกลับมาซื้อสุทธิ 1,204 ล้านบาท สถาบันในประเทศผสมโรงเก็บ 1,916 ล้านบาท ส่วนรายย่อยได้โอกาสระบายของหลังจากเก็บหนักๆ มา 2 วันก่อนหน้านี้ 
เม็ดเงินต่างชาติหวนกลับมาซื้อหุ้นเอเชีย ปลุกหุ้นทั่วภูมิภาคเด้งดึ๋ง...ไทยวิ่งแรงสุดได้บริษัทจดทะเบียน (บจ.) เปิดกำไรไตรมาสแรก แจ่มๆ ทั้งนั้น นำโดยกลุ่มพลังงานแบงก์ ได้แรงซื้อกลับหนักๆโดยเฉพาะครอบครัว ปตท. (PTT)




ดัชนีทดสอบแนวต้าน 1,083 จุด เป้าหมายต่อไป วานนี้ขึ้นแรง วันนี้คงต้องระวัง...กันหน่อย
ADVANC (แอดวานซ์ อินโฟร์ เซอร์วิส) เพ้อ เดี๋ยวๆ ราคาวิ่งใกล้ 100 แล้ว ยังน่าสนใจนอกจากปันผลหรู ผลงานก็ดูดี 3 เดือนแรกปีนี้ กำไร 6,269 ล้านบาท เติบโต 26% จากงวดเดียวกันปีก่อน
โปรดเกล้าฯ ยุบสภาแล้ว มีผล 10 พ.ค.นี้ กำหนดเลือกตั้งใหม่ 3 ก.ค. 2554 คงต้องจับตาเกมหาเงินจากตลาดหุ้นคงสะพัด...
ธนาคารไทยพาณิชย์ (SCB) จบกระบวนการเปิดประมูลขายหุ้น SICCO (บง.สินอุตสาหกรรม) 38% ที่ธนาคารถืออยู่แล้ว หลังไม่มีนักลงทุนรายใดยื่นข้อเสนอซื้อเข้ามาเลย จับตา “กรรณิกาชลิตอาภรณ์” กรรมการผู้จัดการใหญ่ SCB จะหาทางออกเรื่องนี้อย่างไร 
LHBANK (แอล เอช ไฟแนนซ์เชียลฯ) โชคดี หุ้นเข้าซื้อขายวันนี้เป็นวันแรก ตลาดหุ้นไม่ได้ดำดิ่งเหมือนสัปดาห์ก่อน ภาวะเอื้ออำนวย ราคาคงจะพุ่งกระฉูดทะลุไอพีโอ 1.40 บาท/หุ้นชัวร์ แต่จะแจกกำไรสักกี่เท่าจะต้องลุ้นกันต่อไป 
นักลงทุนที่จะเข้ามาเล่นหุ้นตัวนี้ ส่วนหนึ่งเป็นเพราะเห็นผลงานหุ้นน้องใหม่ตัวก่อนๆ แจกกำไรกันดีเหลือเกิน แต่ต้องระวังยอดดอยไว้บ้าง อย่ามัวแต่ดูกำไรสุทธิปี 2553 ที่เพิ่มขึ้นตั้งเยอะจาก 272 ล้านบาท เป็น 408 ล้านบาท ต้องให้ความสำคัญกำไรต่อหุ้นที่หล่นตุ้บจาก 1.03 บาท เหลือแค่ 0.08 บาท 
ต้องยกนิ้วให้ JAS (จัสมินฯ) ปรับฐานแค่วันเดียวเท่านั้น เมื่อวานนี้เช้าถูกทุบร่วงต่ำสุด 2.64 จุด แต่อยู่แดนลบแป๊บเดียวได้แรงไล่ซื้อ ลากหุ้นวิ่งแรงขึ้นปิดสูงสุด 3.08 บาท บวก 32 สตางค์ หรือ 11% วอลุมแน่นอันดับหนึ่ง 3,808 ล้านบาท